Matovič, Igor, poslanec NR SR (2018-10-24):
Politika je o emóciách a tá komunikácia s voličmi je veľakrát taká, politické strany ju volia proste tak heslovito, zjednodušene, aby tie základné svoje posolstvá tie politické strany nejakým ľahkým spôsobom dopravili k svojim voličom. A teraz keď sa pozrem na fašistov, ktorí tu nie sú, tak oni komunikujú k svojim voličom, že jediná skutočne opozičná strana, ale v skutočnosti tá ich reálna politika je taká, že keď ide o fazuľky, tak sa tvária ako opozícia, ale keď ide o skutočne zlomové situácie, a to sme zažili mnohí na výboroch, kedy išlo naozaj o jeden hlas, o schválenie nejakého uznesenia, ktoré išlo po krku zlodejom z vládnej koalície, vtedy miestny fašista sa zdržal hlasovania alebo sa, čuduj sa svete, nedostavil. Jednoducho pomohol, aby zlo a mafia, ktorá vládne, naďalej si nerušene mohli vládnuť. Aj dnes zažívame zlomovú rovnako situáciu, znova nejde o fazuľky pri tomto hlasovaní a fašisti zabrali. Videli sme to všetci. Pol hodinu sa vytratili všetci. A potom prišiel Herr Führer z tých dverí, odtiaľ Fico a Danko – v tej istej chvíli a všetci vysmiati. Jednoducho biznis dohodnutý. Vy sa nehanbíte? Ďalšie heslo nám šírila strana MOST – HÍD pred voľbami alebo aj po voľbách vlastne. Pred voľbami bolo „Charakter rozhoduje“, dnes vidíme ten charakter. Videli sme ho po voľbách, videli sme ho párkrát, ale v takýchto zlomových situáciách tie slová dostávajú takú, takú inú chuť, iný význam. Omnoho viac si dokážeme predstaviť, čo to ten Béla Bugár tým charakterom myslel na tých bilbordoch. Takisto ste šírili heslo – a spoločne vy, koalícia vládna –, že vy ste hrádza proti extrémizmu, lebo sa stalo niečo strašné po tých voľbách, že sa dostali fašisti do parlamentu, a vy ste sa museli zomknúť, lebo inak oni porastú. A jedine takto ten fašizmus zničíme. A vy ste sa pod to podpisovali, vy ste takto komunikovali medzi svojimi voličmi, že preto ste sa museli takto pobratať, a preto MOST – HÍD musel zradiť svojich voličov, preto SIEŤ-kári museli zradiť voličov, lebo predsa tí fašisti, však musíme. Ľudia, však nechceme tu späť tú druhú svetovú vojnu. Nechceme ľudí v koncentrákoch, musíme sa voči nim zomknúť. Ale dnes, keď ich potrebujete, zrazu extrémizmus? Ale kde! Tajné rokovanie – Herr Führer s Ficom, s Dankom, s Bugárom. Ruky sa pobratali, dohoda je na svete a oni, chúďatká, si možno ani neuvedomujú, stačí im iba povedať to, že nezrušíme vám tú stranu a biznis je dokonaný. Váš Führer, obyvateľ Bašternákového bytu, osobný priateľ objednávateľa vraždy Kočnera Robert Fico, pardon, Kuciaka, u pána Kočnera..., pardon, osobný priateľ objednávateľa vraždy pána Kočnera Robert Fico bude predsedom Ústavného súdu. O nič iné mu nešlo. Andrej Danko tiež bude spokojný, lebo v týchto rokoch, myslím, že koncom tohto roka alebo začiatkom budúceho roka mu uplynie 20 rokov, premlčacia doba za jeho podvod s Lesostavom Revúca, kedy so svojím tatkom sprivatizovali štátny podnik Lesostav Revúca, vytunelovali v priebehu troch mesiacov 60 mil. korún majetku, rozpredali, peniaze išli na súkromné účty – aj na Dankov účet – tohoto mladého, akože predsedu Národnej rady. Vytunelovali, ľuďom zobrali byty, na ktoré mali nárok, aby si ich odkúpili ako nájomcovia, pripravili ich o byty, 200 ľuďom dodnes nevyplatili mzdy, štátu nevyplatili kúpnu cenu, zaplatili z toho 10 mil., ďalších 50 nezaplatili, sociálke nezaplatili odvody, zdravotke nezaplatili odvody. Ale na to potrebuje krytie. Predsa nepotrebuje na Ústavnom súde niekoho, kto, keď naozaj sa mu pôjde po krku, ho nepodrží. On tiež tam potrebuje svojich sudcov, čiže áno, aj pre neho tam budú ľudia, ktorí ho budú chrániť, a priamo pod najvyšším velením Roberta Fica, ktorý má za ušami najviac, ktorý by mal zhniť v base za to, čo tu spáchal, ako dovolil rozkradnúť Slovensko, na čo doplácajú ľudia a budú doplácať ešte veky. Za tých 25 mld. eur, čo ste narobili väčšie dlhy, ako prebrali ste vládu, čo ste vykradli, roztunelovali, rozpredali majetky, zlaté sliepky. Len vy teraz využijete fašistov na to, aby vám tam schválili cestu, ako si tam dosadiť vášho Fica za predsedu Ústavného súdu, ako zobrať prezidentovi kompetenciu z 18 ľudí vyberať, spravíte z neho figúrku, že tu budeš vyberať z týchto dvoch, lebo vám nejde o to, aby Ústavný súd bol etalón spravodlivosti, aby to bol piedestál, aby to bola ustanovizeň, ku ktorej ľudia budú s úctou vzhliadať. Vám ide iba o to, aby ste si zachránili svoje vlastné zadky. Aby ste neskončili v lochu spolu s tým Kočnerom, ktorého ste hodili cez palubu, a chránite si samých seba. A fašisti, ktorí hovoria o tom, jak teda oni sú hrádza, jediná opozičná strana, jak oni teda jediní tu bojujú skutočne proti tomu SMER-u, tak vlastne fašisti dnes svojím hlasovaním zabezpečia beztrestnosť Roberta Fica, Roberta Kaliňáka, možno aj nakoniec aj toho Mariána Kočnera, že aj nad ním sa ten Ústavný súd zmiluje, aj akéhokoľvek iného ďalšieho vagabunda z dnešnej vládnej mafie, ktorá nám vládne. Osobne si myslím, že aj ten Béla Bugár potrebuje ochranu na tom Ústavnom súde, lebo podviesť starých ľudí – a ešte k tomu z rodiny – o pozemok, zobrať ho, kúpiť ho za 100-tisíc korún a potom ho predať Ficovi za 0,5 mil. eur, to je tiež celkom slušný biznis a podvod a myslím si, že tak na 5-10 rokov basy. Aj ten asi nechce byť tak ľahko vystavený spravodlivosti, a preto sa takýmto nehanebným spôsobom znižujete k tomu, že ste si povedali, že s pomocou fašistov si sprivatizujete Ústavný súd. A ja sa pýtam a odporúčam to každému v opozícii, ktorí ste naozaj skutočná opozícia, aby sme oddnes komunikovali o týchto ľuďoch, že nie sú skutočná opozícia, ale sú to jediní prisluhovači, ktorí tu prisluhujú mafii vládnucej na to, aby si zabezpečili beztrestnosť do roku 2031. Lebo tí ľudia, tým to je jedno. Tým stačí, že to zobchodovali za čokoľvek, možno iba za to, že nerozpustia ich stranu, ale my musíme ľuďom hovoriť o tom, že dnešné hlasovanie bolo naozaj, jak povedala Veronika Remišová, to najdôležitejšie z celého volebného obdobia, lebo dnešné hlasovanie je o základnej spravodlivosti, je o tom, že keď sa zmení náhodou vláda, čo teda ja pevne verím, že sa zmení, tak vy budete mať poistených všetkých zlodejov, lebo budú mať najväčšiu ochranu na Ústavnom súde, lebo z prezidenta ste urobili pajáca. Veľmi dobre viete, že 90 hlasov nepotrebujete, však teda nevyjde to, tak sa bude voliť sedemdesiatšestkou a prezidentovi jak pajácovi budete dávať dvojičky, vždy „rovnako kvalitných“ ľudí a on vám z nich bude musieť navoliť niekoho. To nie je o kvalite, to je o šaškárni, ktorú ste spravili z Ústavného súdu, urobili ste si z toho politickú organizáciu a ja sa veľmi hanbím za to, že sa fašisti nechali na takéto niečo nahovoriť. Možno niekto z nich si myslí, že však vlastne zlepšujú súčasný stav. Ale to je presne tak, jak to Kaliňák urobil pri zákone o verejnom obstarávaní, keď si to pamätáte. Bol obludný zákon, strašne veľa vecí. Nasadil tam svoje míny, ktoré potreboval pretlačiť, a my sme tu bojovali a mnohí sme sa nechali na to nachytať, že sme bojovali o prkotinky v tom zákone. A keď nakoniec bol schválený a ustúpil pri mnohých tých prkotinkách, tak povedal, že ale mne o tie prkotinky neišlo, to som vám tam hodil naschvál ako návnadu, lebo som potreboval, aby bola nejaká verejná diskusia, ale mne tie dôležité veci tam prešli. To, aby mohol tunelovať, kradnúť tak, ako treba. A to isté vy ste teraz spravili pri tom Ústavnom súde. A je mi veľmi ľúto, že niektorí teda na to naskočili a pod rúškom alebo pod predstavou, že takýmto hlasovaním pomôžu zlepšiť voľbu ústavných sudcov, tak vám za to zahlasovali. V skutočnosti, za čo zahlasovali a jak to dopadne, bude iba to, že prezidentovi budete podhadzovať dvoch ľudí obyčajnou sedemdesiatšestkou, väčšinou, tú, ktorú máte kedykoľvek k dispozícii, a on vám tam bude musieť navoliť všetkých vašich a tí ľudia, ktorí vám za to hlasovali, v podstate hlasovali za to, aby bol Fico, ktorý by mal byť v base, aby miesto toho bol s imunitou na 12 rokov predsedom Ústavného súdu. Je mi to veľmi ľúto. (Potlesk.)